CELEX: 31992R2769
Language: el
Date: 1992-09-23 00:00:00
Title: Κανονισμός (ΕΟΚ) αριθ. 2769/92 της Επιτροπής της 23ης Σεπτεμβρίου 1992 για την κατάργηση του κανονισμού (ΕΟΚ) αριθ. 1194/69 του Συμβουλίου περί προσθήκης μιας συμπληρωματικής ποιοτικής κατηγορίας στους κοινούς κανόνες ποιότητας για ορισμένα οπωροκηπευτικά

Avis juridique important

|

31992R2769

Κανονισμός (ΕΟΚ) αριθ. 2769/92 της Επιτροπής της 23ης Σεπτεμβρίου 1992 για την κατάργηση του κανονισμού (ΕΟΚ) αριθ. 1194/69 του Συμβουλίου περί προσθήκης μιας συμπληρωματικής ποιοτικής κατηγορίας στους κοινούς κανόνες ποιότητας για ορισμένα οπωροκηπευτικά  

Επίσημη Εφημερίδα αριθ. L 280 της 24/09/1992 σ. 0018 - 0018

ΚΑΝΟΝΙΣΜΟΣ (ΕΟΚ) αριθ. 2769/92 ΤΗΣ ΕΠΙΤΡΟΠΗΣ  της 23ης Σεπτεμβρίου 1992  για την κατάργηση του κανονισμού (ΕΟΚ) αριθ. 1194/69 του Συμβουλίου περί προσθήκης μιας συμπληρωματικής ποιοτικής κατηγορίας στους κοινούς κανόνες ποιότητας για ορισμένα  οπωροκηπευτικάΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (2), και ιδίως το άρθρο 2 παράγραφος 3,  Εκτιμώντας:  ότι στο παράρτημα VI του κανονισμού (ΕΟΚ) αριθ. 1194/69 του Συμβουλίου (3) καθορίζονται τα κριτήρια για τα σπαράγγια της κατηγορίας ΙΙΙ, τα οποία τροποποιήθηκαν από τον κανονισμό (ΕΟΚ) αριθ. 921/71 της Επιτροπής (4)-  ότι, με τον κανονισμό (ΕΟΚ) αριθ. 454/92 της Επιτροπής της 26ης Φεβρουαρίου 1992 για τον καθορισμό των κανόνων ποιότητας για τα σπαράγγια (5) έχουν εισαχθεί νέα πρότυπα για τα σπαράγγια, με τα οποία τροποποιείται η κατηγορία ΙΙ κατά τέτοιο τρόπο ώστε να  μην υπάρχει πλέον ανάγκη υπάρξεως της κατηγορίας ΙΙΙ- ότι πρέπει, συνεπώς, να καταργηθεί το παράρτημα VI του κανονισμού (ΕΟΚ) αριθ. 1194/69-  ότι τα παράρτημα VI είναι το τελευταίο σε ισχύ παράρτημα του κανονισμού (ΕΟΚ) αριθ. 1194/69- ότι πρέπει, ως εκ τούτου, να καταργηθεί ο εν λόγω κανονισμός-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1194/69 καταργείται.  Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Σεπτεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 118 της 20. 5. 1972, σ. 1. (2) ΕΕ αριθ. L 180 της 1. 7. 1992, σ. 23. (3) ΕΕ αριθ. L 157 της 28. 6. 1969, σ. 1. (4) ΕΕ αριθ. L 100 της 5. 5. 1971, σ. 9. (5) ΕΕ αριθ. L 52 της 27. 2. 1992, σ. 29.